Ǎ ókəŋ bítá, vəbə́gə́, ó lúmán ai ǹnɔ́ni wama ai é mod anə́ ai ma babi, Ǹtondôbə miǹkunda énye a kɔ́bɔ, bímíŋi ǹnɔ́ni, biyə́m bí man tsaman, ńdɔ̄ fə wɔ́ wámā wâyi sɔ́ bímī tɔ bɔ́n míńtómbá. 8Abǒg tē hḿ láyi bɔ á ńnam ósə̄ ví, Ǹtondôbə énye a kɔ́bɔ, nâ ngab ébɛ̄ yâyi vaaban, yâyi man ai sí, é ngab lálā ńdzɔ̄ yâyi lígi. 9Ngab lála tě, mayi kə ai dzɔ á ndóan, mayi dzɔ fúbu anə́ báfúbū sílíba, mayi dzɔ yáŋ á mə̄bóbólá anə́ bábóbolo mvɔ́d. Nyé, a yi lóē dzwé dáma, maa mə wógó fə̄ nyé. Ma nâ: "Ayɔŋ dámā dí." Ḿfág wóé, nyé nâ: "Zambá wama énye a nə́ Ńtondôbə."